CELEX: 32008D0140
Language: el
Date: 2007-12-21 00:00:00
Title: 2008/140/ΕΚ: Απόφαση της Επιτροπής, της 21ης Δεκεμβρίου 2007 , όσον αφορά την κρατική ενίσχυση για την προώθηση των επενδύσεων σε μία βυνοποιία (Maltacarrión, SA) στην Καστίλλη και Λεόν (C 48/2005) [κοινοποιηθείσα υπό τον αριθμό Ε(2007) 6897]

20.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 44/32
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Δεκεμβρίου 2007
   όσον αφορά την κρατική ενίσχυση για την προώθηση των επενδύσεων σε μία βυνοποιία (Maltacarrión, SA) στην Καστίλλη και Λεόν (C 48/2005)
   [κοινοποιηθείσα υπό τον αριθμό Ε(2007) 6897]
   (Το κείμενο στην ισπανική γλώσσα είναι το μόνο αυθεντικό)
   (2008/140/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 88 παράγραφος 2
   Εκτιμώντας τα ακόλουθα:
   I.   ΔΙΑΔΙΚΑΣΊΑ
   
               (1)
            
            
               Με την επιστολή της 1ης Δεκεμβρίου 2004, οι ισπανικές αρχές κοινοποίησαν την προαναφερόμενη ενίσχυση κατ' εφαρμογή του άρθρου 88 παράγραφος 3 της συνθήκης ΕΚ.
            
         
               (2)
            
            
               Με την επιστολή αριθ. SG-Greffe (2005) D/207666 της 22ας Δεκεμβρίου 2005, η Επιτροπή κίνησε την επίσημη διαδικασία έρευνας κατ' εφαρμογή του άρθρου 88 παράγραφος 2 της συνθήκης ΕΚ (1). Η Ισπανία κοινοποίησε στη συνέχεια τις παρατηρήσεις της με επιστολή της 23ης Ιανουαρίου 2005.
            
         
               (3)
            
            
               Με επιστολή της 13ης Μαρτίου 2006, η Ισπανία ενημέρωσε την Επιτροπή ότι απέσυρε το κοινοποιηθέν μέτρο. Απαντώντας σε ένα περαιτέρω ερώτημα της Επιτροπής, η Ισπανία επιβεβαίωσε με επιστολή της 5ης Μαΐου 2006 ότι δεν είχε καταβάλει ουδεμία ενίσχυση.
            
         II.   ΣΥΜΠΕΡΑΣΜΑ
   
               (4)
            
            
               Η Επιτροπή δεν είχε εκδώσει επίσημη απόφαση σχετικά με την εν λόγω κοινοποίηση έως την ημερομηνία που παρέλαβε την αίτηση απόσυρσης από την Ισπανία. Η Επιτροπή δέχεται υπό τις περιστάσεις αυτές την απόσυρση της κοινοποίησης σύμφωνα με το άρθρο 8 παράγραφος 1 του κανονισμού (ΕΚ) αριθ. 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (2).
            
         
               (5)
            
            
               Συνεπώς, κρίνεται σκόπιμο να περατωθεί η επίσημη διαδικασία έρευνας βάσει του άρθρου 8 παράγραφος 2 του κανονισμού (ΕΚ) αριθ. 659/1999, εφόσον στερείται αντικειμένου.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η επίσημη διαδικασία έρευνας όσον αφορά την ενίσχυση για την προώθηση των επενδύσεων σε μία βυνοποιία (Maltacarrión, SA) στην Καστίλλη και Λεόν περατώνεται βάσει του άρθρου 8 παράγραφος 2 του κανονισμού (ΕΚ) αριθ. 659/1999.
   Άρθρο 2
   Η παρούσα απόφαση απευθύνεται στο Βασίλειο της Ισπανίας.
   
      Βρυξέλλες, 21 Δεκεμβρίου 2007.
      
         
            Για την Επιτροπή
         
         Janez POTOČNIK
         
         
            Μέλος της Επιτροπής
         
      
   
   
      (1)  Δεν δημοσιεύτηκε επειδή οι ισπανικές αρχές κοινοποίησαν την απόσυρση του μέτρου πριν από τη δημοσίευσή του.
   
      (2)  ΕΕ L 83 της 27.3.1999, σ. 1.